ઇન્ટરનેશનલ રાઇસ રિસર્ચ ઇન્સ્ટીટયૂટ દ્વારા ઘણી શોધ અને અભ્યાસ પછી દુનિયાની સામે પ્રથમ વાર આઇઆર8 ચોખાની પ્રજાતિ સામે આવી. આ ચોખાની પ્રજાતિ ખેડૂતોમાં ઘણી લોકપ્રિય છે, જેનું મુખ્ય કારણ છે કે તે માત્ર 130 દિવસમાં તૈયાર થઇ જાય છે. જ્યારે આ અગાઉની ડાંગર ચોખાની પ્રજાતિ 160 થી 170 દિવમાં તૈયાર થતી હતી. દુનિયામાં ખેડૂતો વચ્ચે પ્રસિદ્ધ આ ચોખાની જાત અલગ-અલગ નામથી જાણીતી છે. બર્મામાં મેંગ્યો, મલેશિયામાં પાદી રિયા, ઇન્ડોનેશિયામાં પેટા બારુ 8 અને મેક્સિકોમાં મિલાગરો ફિલીપિનોના નામે જાણીતી છે. આ ચોખાને પાકિસ્તાન, બાંગ્લાદેશ, ચીન, બ્રાઝીલ, અર્જેન્ટીના, શ્રીલંકા, તાઇવાન, કોરિયા અને અમેરિકા જેવા અલગ-અલગ દેશોમાં ઉપયોગમાં લેવાય છે. ભારતમાં ઘણા વિસ્તારોમાં આ ચોખાની ખેતી કરવામાં આવે છે.